Besturende Agent van … – toortsie.com
Besturende Agent van …
Augustus 14, 2019 Augustus 14, 2019 ~ Toortsie
Besturende agent van … lees maar hier onder verder. As julle die draad van die storie wil hoor, moet julle hier kyk:
Bondelsgedagtes: Wakkerword op Rebusfontein
Una: Geheime en Rebusfontein
Kameel: Die Sirkus kom Rebus toe
Woordnoot: Una en mnr Barnum
Hester: Una se beenhare plaas ons op die soustrein
Mensig! Julle kan julle nie die opwinding op Rebusfontein voorstel nie. Eers die aanvanklike skok toe ons die storie hoor van Una se beenhare! Julle weet, dis amper soos ‘n olifant in die huis, ALMAL weet daarvan, maar NIEMAND mag daaroor praat nie! Una is sensitief oor hierdie storie en sy wil net almal wat om een of ander manier ‘n spiertjie verrek of hoes of saggies proes, sommer van haar bestevriendelysie afhaal, en julle weet mos hoe lief ons almal vir Una is, dit sal ‘n hartseer dag wees as sy dit doen!
Nou ja, Mnr Barnum van die sirkus kom toe, danksy Woordnoot, te hore daarvan, Hester stuur foto’s en nou is ons talk of the town. Nee man, g’n talk of the town nie, Hoofnuus wêreldwyd. Dis ‘n konsternasie! Una het versoek dat ek haar besturende agent sal wees. Bid jou dit aan! Besturende agent van Beenhare!
Luister, met die Towerinne is dit nie ‘n grap om ‘n besturende agent te wees nie. Una wou opsluit haar beenhare skeer, en gelukkig is daar nie skeermesse te vind op Rebusfontein nie, amper gebruik hulle Christa se vleisbyltjie, of Francisco se elektriese saag waarmee hy Hester se tuin netjies hou. Ek moes net keer, want met ‘n beenhaarlose Una kan ons op die aarde niks doen nie!
Intussen stroom die media Rebusfontein toe, ons word behoorlik oorval. Broodina is natuurlik voor in die koor, ek weet nie by watter koerant sy deesdae werk nie. Dis die SON, HUISGENOOT, die Burger, die Beeld, Media 24, BBC, RSG, Radio Overberg, nie eers gepraat van al die wêreldmedia nie. Dis Chaos! Almal wil onderhoude met Una hê en ek lyk soos ‘n stasiemeester wat treine probeer beheer en rangeer om al die onderhoude toe te staan en perskonferensies te hou en darem nog so tussendeur vir Una rus te gee ook.
Man, as dit net Una was om te beheer was dit nog alles wel, maar julle weet hoe dit werk met die onderhoude, AL die Towerinne voel hulle het ‘n plekkie in die SON nodig! Tsk
So ek vra vir tannie Frannie, sal jy tog net ‘n ogie hou oor WAT die koerantmense alles skryf. Jy weet, hulle kan maklik ‘n verkeerde beeld van ons uitstuur!
Pure lawwigheid van die Towerinne en verbeelding van die Toortsie. Niks waarheid hierin opgesluit nie. 🙂
Posted in Lawwighede; Tong-innie-kies, Uncategorized
Next ›Roem wag vir die Towerinne
80 thoughts on “Besturende Agent van …”
Augustus 14, 2019 om 11:27 vm
Tsk tsk tsk…. dat ‘n rustige wakker word op Rebusfontein so kan ontaard dat sirkus en media kleim afsteek….Toortsie ek dink dit was wys om tannie Frannie te vra. Sy is wys en rustig. Sy sal hulle kan beheer…
Augustus 14, 2019 om 11:29 vm
Ek kan hulle dalk net aanhits, jy weet! Weet jy wat het Hester nou loop doen? Ewe, uit simpatie teenoor Hester, gevoel ons moet vir almal van ons van daardie langhaarleggings kry. Bid jou dit aan!
Augustus 14, 2019 om 11:35 vm
Oooooo weeeeee, dis bietjie grillerig hoor…
Augustus 14, 2019 om 11:56 vm
Augustus 14, 2019 om 1:02 nm
Grillerig? Ek dig dan juis ek lyk nou so sexy in my spesiaal ingevoerde leggings?
Augustus 14, 2019 om 1:26 nm
Jy wil nou weer ‘n niwe mode begin! 😂
Augustus 14, 2019 om 4:25 nm
Jip, made in China 😄
Augustus 14, 2019 om 3:37 nm
You go, Hester!
Augustus 14, 2019 om 1:58 nm
O liewe Bondeltjies, NIEMAND kan die pers beheer nie! Maar ek sal my bes doen, vir volk en Rebusfontein…
Augustus 14, 2019 om 2:02 nm
Liewe tannie Frannie, jy is die enigste ene waarop ons kan hoop. Sjoe maar tannie is so dapper en onselfsugtig, ek is seker tannie sal regkom…
Augustus 14, 2019 om 2:18 nm
Jaja, bêre maar die heuningkwas en laat kom daai jêmtertjies! Ek het krag nodig…
Augustus 14, 2019 om 2:19 nm
Kom eet maar Bantingkossies by my, dis baie kragtig.
Augustus 14, 2019 om 2:56 nm
Dankie, ek’s op pad!
Augustus 14, 2019 om 3:11 nm
Augustus 14, 2019 om 2:28 nm
Ek bring dadelik tannie, wat van bietjie tee met ‘n ietsie in, soos Una sê…
Augustus 14, 2019 om 2:33 nm
Jy het sowaar die regte antwoord. 🙂 Net so ‘n knersietjie.
Augustus 14, 2019 om 2:49 nm
On the dubble….. nou da tannie…
Augustus 14, 2019 om 2:54 nm
Nee dankie, ek het nou al my varkies hier nodig! Het hoeka te veel tee gedrink al…
Augustus 14, 2019 om 2:57 nm
Augustus 14, 2019 om 2:11 nm
Ag, jy hoef hulle nie te beheer nie, dalk net ‘n bietjie goeie raad gee, jy weet. 🙂
Augustus 14, 2019 om 2:15 nm
Dankie Toortsie…die stryd duur voort!
Augustus 14, 2019 om 11:53 vm
Nou het ek lekker gelag. Jy kwyt jou goed van jou taak Toorts. Jou mos gewaarsku oor koerante ens. Dink ook Frannie sal hulle goed kan beheer. 🤔
Augustus 14, 2019 om 12:05 nm
Het jy Frannie getag?
Augustus 14, 2019 om 12:11 nm
DAnkie. Ek het gedink ek doen, maar het duidelik nie.
Augustus 14, 2019 om 1:59 nm
Aaaarghgh, welke sware verantwoordelikheid!
Augustus 14, 2019 om 2:04 nm
Glimlag net mooi vir die pers Frannie en jy gaan hulle sonder moeite onder beheer hê 😊
Augustus 14, 2019 om 2:23 nm
Hmmm, ek’s nie so seker nie…en my kop is te seer van al die konsentreer om anders te lyk as dik donderweer…
Augustus 14, 2019 om 2:39 nm
Miskien doen die donderweer die ding!!! Ek sal net sorg ek bly uit jou pad. 🤔
Augustus 14, 2019 om 2:55 nm
Neewat, jy is altyd veilig by my, liewe Kameel, maar Camilla beter ver weg bly!
Augustus 14, 2019 om 3:14 nm
Ek sal haar waarsku Frannie. Hester sê klaar sy het haar by die rivier saam met Lorenzo gesien. Ek het nie eers geweet sy is in Rebus nie. Met haar weet ‘n mens nooit.
Augustus 14, 2019 om 3:39 nm
Ek stap nou dadelik af rivier toe, Kameel. Hierdie moet ek sien, dis nodig om so dan en wan romantiese beeldmateriaal waar te neem, goed vir die hormone.
Augustus 14, 2019 om 3:44 nm
Augustus 14, 2019 om 3:46 nm
Una jy is nou belangrik. Jy kannie kom en gaan soos jy wil nie. En daardie kosbare beenhare sal nie die bosse kan hanteer nie. Netnou hang jy soos Absolon aan sy hare aan ‘n tak en moet ons daardie hare afsny om jou los te kry.
Augustus 14, 2019 om 3:49 nm
O griet, jy is reg! Die beenhare is nou baie belangrik. Ek wou nog altyd iets vir die mensdom beteken, en daar het jy dit nou. Ons kry elkeen ñ geldjie uit die groei van beenhare. Naasteliefde en so aan. Ek bly net hier op die bank sit.
Augustus 14, 2019 om 3:51 nm
Augustus 14, 2019 om 3:52 nm
Dankie tog jy sien rede. Was vir ‘n oomblik bang jy gaan rebelleer.
Augustus 14, 2019 om 3:57 nm
Mak soos ñ lammetjie sit-lê ek hier en wag vir opdragte.
Augustus 14, 2019 om 4:01 nm
Eintlik is jy die een wat nou opdragte mag gee, jy is dan nou ons celebrity. Ons is tot jou diens, solank jy net nie jou beenhare skeer nie.
Augustus 14, 2019 om 4:05 nm
Sit ek ewe skielik kiertsregop… Jy het ñ punt hier beet, Toortsie. ñ Defnitiewe punt!!
Augustus 14, 2019 om 4:14 nm
Jaaa want jy gaan vir ons geld inbring. Ons is tot jou diens, maar jy moenie kom staan en grootkop kry nie, hoor!
Augustus 14, 2019 om 3:50 nm
Augustus 15, 2019 om 1:53 nm
Bwahaha. Nou sien ek vir Una aan die bosse rondhang!
Augustus 15, 2019 om 2:33 nm
Ek ook Hester…. sy moet bly sit waar sy is. Daar kannie nou glipse kom nie. Ek het klaar my balrok vir die openingsasnd bestel… kos ‘n fortuin.
Augustus 15, 2019 om 3:42 nm
Balrok. Vir ‘n sirkus? Ek ruik ‘n rot. Nee, ‘n olifant van ‘n rot.
Augustus 15, 2019 om 3:48 nm
Hester Toorts het opdrag gegee ons moet ontwerpers gaan sien en ordentlike klere kry want ons gaan vyfster onthaal word. Woordnoot gaan haar groen balrok aantrek en ons kan mos nou nie loop staan en afsteek nie… veral aangesien ons ‘n lyndans in die sirkus gaan doen.
Augustus 15, 2019 om 5:14 nm
Ek het toe haar skakel gesien, ja. Was so in en uit by die huis vandag dat ek die geselskap ‘n bietjie misgeloop het. Nou weet ek nie – ek is nie ‘n ou vir balrokke nie 😏 Dalk kan ek in ‘n tux gaan.
Augustus 15, 2019 om 6:54 nm
Neeeee Hester 😂😂😂😂 ons knyp maar oë toe en trek aan.
Augustus 15, 2019 om 7:37 nm
Ek sal vir Lorenzo moet saambring om my arm vas te hou en my op my voete te hou.
Augustus 15, 2019 om 8:30 nm
Ek debs die ander arm. Lag ek nou vir ons twee wat val en struikel in ons aandrokke en fancy skoene. Miskien moet ek Camilla stuur 🤔
Augustus 16, 2019 om 9:41 vm
Augustus 15, 2019 om 6:08 nm
Vir die sirkus het ons weer ánder tabberts nodig. Sirkustabberts vir die BBP sitplekke.
Augustus 15, 2019 om 7:04 nm
My kop draai nou Toorts. Woordnoot het gesê sy trek haar balrok aan vir die lyndans. Jy het akkoord. Hoe moet ons sirkustabberds vir die BBP lyk? Ek wil asb nie daar aankom en die Aspoestertjie van die verhaal wees nie. Jy moet weet ons gaan in die koerant verskyn.
Augustus 15, 2019 om 7:23 nm
My kop draai self. Help! Wie kan help? Wie kan help met die uitsoek van die tabberts asseblief?
Augustus 15, 2019 om 8:33 nm
Vra vir Vuurvliegie om ons te help.
Augustus 15, 2019 om 10:35 nm
My kop dtaai ook. Dit was nie ‘n slim ding om my besturebde agent te maak nie, ek is te aandagafleibaar.
Augustus 16, 2019 om 6:41 vm
Nee Toorts jy doen ‘n goeie job…. my kop sou ook draai met wie moet wat en waar.
Augustus 16, 2019 om 7:29 vm
Die ding is, ek kyk die kommentare op my selfoon en verloor beslis die draad.
Augustus 16, 2019 om 9:44 vm
M.a.w jy is nou draadloos. Not to worry alles sal uitwerk.
Augustus 16, 2019 om 10:21 vm
Dit het die lewe my geleer: Iemand sal sorg dat dit uitwerk. 😁
Augustus 15, 2019 om 1:52 nm
Donderweer? Op Rebusfontein? Nee, dit kan nie nou nie, ek moet konsentreer!
Augustus 14, 2019 om 3:16 nm
Dis Frannie wat soos donderweer rondloop oor die media so buite beheer is Toorts.
Augustus 14, 2019 om 2:12 nm
Jy sal net weet hoe om dit op ‘n sagte manier te doen.
Augustus 14, 2019 om 2:17 nm
Sagte maniere werk nie met hardgebakte mediamense nie – jy het mos self gesien hoe Broodina handuit geruk het!
En sy is juis alweer in die prentjie.
Augustus 14, 2019 om 12:18 nm
Besturende agent van beenhare…Bwahahahaha!!! Nee wat, ons gaan al die pad bank toe lag. Tannie Frannie moet nou net die pers onder bedwang kry. Ons sal dalkies iemand moet kry om die kontrakte mooi deur te lees. Ek meen, ons almal gaan deel in hierdie finansiële meevallertjie!
Augustus 14, 2019 om 12:31 nm
Maar dan moet julle help keer dat Una haar nie skeer nie.
Augustus 14, 2019 om 3:45 nm
So waarheen vlieg ons tweetjies met ons meevallertjies, WoordNoot? Wag darem nou lank genoeg vir diè kans. Dalk moet ons ñ draai gooi daar by Christa in haar kommunistiese land, gewese een nè. Onthou jy hoe het die skool ons altyd bang gepraat met met hulle?
Sy moet met oop oë slaap ! 😳
Augustus 14, 2019 om 5:24 nm
Jaaa !!! En Italie …dalkies sommer Bali toe ook!!
Augustus 14, 2019 om 1:17 nm
Ek staan op die lughawe en wag vir VirgoC sodat ons vir Padda kan kry… en ek glimlag soos ń weird mens. Die glimlag bly en bly. Ons het nou maar net die ongelooflike gawe om met die verspotste van onderwerpe aan die hardloop te gaan tot by die wenpaal. Goed geskryf, Toortsie!!!
Augustus 14, 2019 om 1:27 nm
Jylle bring die lag in my dag. 😁
Augustus 14, 2019 om 1:51 nm
Geniet julle kuier.
Augustus 14, 2019 om 3:32 nm
Ons drietjies kom nou eers by die huis aangesuiker, was heel dag weg. Ek en Virgotjie is vanoggend kwiltwinkel toe! Sy het besluit dis nou tyd om te leer, en was dit ñ paar ure tussen al daardie kleure materiaal, Toortsie.
Augustus 14, 2019 om 3:36 nm
Ek moet ook nog dit leer doen.
Augustus 15, 2019 om 10:04 nm
Frannie, jy kan mos maklik die media toor met joy spesiale broodjies! Una, jy ksm mos nie noy gaan rondloop en shop nie! Die geheim sal uitlek….
Augustus 19, 2019 om 10:49 vm
Ek haal nog in…spyt ek het sover al die pret misgeloop! Kostelike verbeelding, Toortsie!
Augustus 19, 2019 om 11:06 vm
555 441 ste persoon wat hier inloer! Baie dankie en welkom! Hoop jy loer weer in.
Aartappelslaai - vars gemaak en gebottel
Verklaring oor my taal...
Mince stirfry with lots if fresh veggies #banting #paleo #keto #lchf